Berigtigelse til Rådets forordning (EF) nr. 863/2004 af 29. april 2004 om tilpasning af Europa-Parlamentets og Rådets forordning (EF) nr. 2327/2003 inden for transportområdet af hensyn til Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse

( Den Europæiske Unions Tidende L 161 af 30. april 2004 )

Forordning (EF) nr. 863/2004 læses således:

RÅDETS FORORDNING (EF) Nr. 863/2004

af 29. april 2004

om tilpasning af Europa-Parlamentets og Rådets forordning (EF) nr. 2327/2003 inden for transportområdet af hensyn til Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til traktaten om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union (1) (i det følgende benævnt »tiltrædelsestraktaten«), særlig artikel 2, stk. 3,

under henvisning til akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag (2) for Den Europæiske Union (i det følgende benævnt »tiltrædelsesakten«), særlig artikel 57, stk. 1,

under henvisning til forslag fra Kommissionen, og

ud fra følgende betragtninger:

(1) For visse retsakter, der fortsat gælder efter den 1. maj 2004, og som bør tilpasses af hensyn til tiltrædelsen, er de fornødne tilpasninger ikke fastsat i tiltrædelsesakten, eller de er blevet fastsat, men andre tilpasninger er påkrævet. Alle disse tilpasninger bør være vedtaget inden tiltrædelsen, således at de kan træde i kraft ved tiltrædelsen.

(2) I henhold til tiltrædelsesaktens artikel 57, stk. 2, bør de nævnte tilpasninger vedtages af Rådet i alle de tilfælde, hvor Rådet har vedtaget den oprindelige retsakt alene eller sammen med Europa-Parlamentet.

(3) Europa-Parlamentets og Rådets forordning (EF) nr. 2327/2003 af 22. december 2003 om som led i en bæredygtig transportpolitik at indføre et midlertidigt pointsystem, som finder anvendelse i 2004 på lastvogne, der kører gennem Østrig (3), bør derfor ændres —

UDSTEDT FØLGENDE FORORDNING:

Artikel 1

I forordning (EF) nr. 2327/2003 indsættes følgende bilag:

»BILAG III Antal point, der skal tildeles de nye medlemsstater Medlemsstat Basistildeling for 12 måneder i 2004 Forholdsmæssig andel i 2004 (1) 2005 (2) 2006 (3) Tjekkiet 486 874 324 599 462 531 439 404 Cypern 3 040 2 027 2 888 2 744 Estland 16 805 11 204 15 965 15 167 Litauen 42 037 28 026 39 935 37 939 Letland 21 669 14 447 20 586 19 556 Ungarn 730 208 486 830 693 698 659 013 Malta 14 592 9 728 13 862 13 169 Polen 332 479 221 664 315 855 300 062 Slovakiet 144 248 96 170 137 036 130 184 Slovenien 356 448 237 644 338 626 321 694 EU-10 i alt 2 148 400 1 432 338 2 040 980 1 938 931

Artikel 2

Denne forordning træder i kraft med forbehold af ikrafttrædelsen af tiltrædelsestraktaten og på datoen herfor.